CELEX: 62019CA0404
Language: sl
Date: 2020-12-17 00:00:00
Title: Zadeva C-404/19 P: Sodba Sodišča (četrti senat) z dne 17. decembra 2020 – Francoska republika/Evropska komisija (Pritožba – Evropski kmetijski jamstveni sklad (EKJS) in Evropski kmetijski sklad za razvoj podeželja (EKSRP) – Izvedbeni sklep (EU) 2017/2014 – Odhodki, izključeni iz financiranja Evropske unije – Odhodki Francoske republike – 100 odstotni pavšalni popravek – Sorazmernost – Smernice Evropske komisije za izračun finančnih popravkov v okviru postopkov potrditve skladnosti in finančne potrditve obračunov)

15.2.2021   
            
            
               SL
            
            
               Uradni list Evropske unije
            
            
               C 53/10
            
         
      Sodba Sodišča (četrti senat) z dne 17. decembra 2020 – Francoska republika/Evropska komisija
      (Zadeva C-404/19 P) (1)
      
      (Pritožba - Evropski kmetijski jamstveni sklad (EKJS) in Evropski kmetijski sklad za razvoj podeželja (EKSRP) - Izvedbeni sklep (EU) 2017/2014 - Odhodki, izključeni iz financiranja Evropske unije - Odhodki Francoske republike - 100 odstotni pavšalni popravek - Sorazmernost - Smernice Evropske komisije za izračun finančnih popravkov v okviru postopkov potrditve skladnosti in finančne potrditve obračunov)
      (2021/C 53/11)
      Jezik postopka: francoščina
      
         Stranki
      
      
         Pritožnica: Francoska republika (zastopniki: A.-L. Desjonquères, C. Mosser in D. Colas, agenti)
      
         Druga stranka v postopku: Evropska komisija (zastopniki: X. Lewis, A. Sauka in J. Aquilina, agenti)
      
         Izrek
      
      
                  1.
               
               
                  Sodba Splošnega sodišča Evropske unije z dne 12. marca 2019, Francija/Komisija (T-26/18, neobjavljena, EU:T:2019:153), se razveljavi v delu, v katerem je Splošno sodišče, prvič, zavrnilo tožbo Francoske republike zoper Izvedbeni sklep Komisije (EU) 2017/2014 z dne 8. novembra 2017 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije v delu, v katerem so bili z njim pod razlogom, naslovljenim „Zelo pomanjkljiv sistem kontrol, Korzika“, tej državi članici naloženi 100-odstotni pavšalni popravki, ki se uporabijo za neposredne pomoči na površino, dodeljene v departmaju Haute-Corse za leti zahtevka 2013 in 2014, zaradi pomanjkljivosti v sistemu kontrol pomoči na površino v departmaju Haute-Corse, in drugič, odločilo o stroških.
               
            
                  2.
               
               
                  Izvedbeni sklep 2017/2014 se razglasi za ničen v delu, v katerem so bili Francoski republiki pod razlogom z naslovom „Zelo pomanjkljiv sistem kontrol, Korzika“ naloženi 100-odstotni pavšalni popravki, ki se uporabijo za neposredne pomoči na površino, dodeljene v departmaju Haute-Corse za leti zahtevka 2013 in 2014, zaradi pomanjkljivosti v sistemu kontrol pomoči na površino v departmaju Haute-Corse.
               
            
                  3.
               
               
                  Evropska komisija poleg lastnih stroškov, ki se nanašajo na pritožbeni postopek, in četrtine stroškov, ki so ji nastali na prvi stopnji, nosi tudi stroške, nastale Francoski republiki v zvezi s pritožbenim postopkom, in četrtino stroškov, ki so tej državi članici nastali na prvi stopnji.
               
            
                  4.
               
               
                  Francoska republika poleg treh četrtin lastnih stroškov, ki se nanašajo na postopek na prvi stopnji, nosi tudi tri četrtine stroškov, nastalih Komisiji v zvezi z istim postopkom.
               
            
         (1)  UL C 238, 15.7.2019.